الحمد لله والصلاة والسلام على سيدنا رسول الله وعلى اله وصحبه مولاه وبعد سلام الله عليكم ورحمته وبركاته ثم اما بعد كنا انتهينا الى بيان قوله تبارك وتعالى كل نفس ذائقة الموت
وكل من صيغ العموم والذوق يكون غالبا بطرف النساء لما يعني الفم كله يبقى اكل وان الذوق يشمل اشياء الاشياء المحسوسة او المادية والاشياء المعنوية ذاقوا بأسنا ذوقوا مس صقر
وسقر فيها الاتنين فيها مد وفيها معنوي آآ ذاقت وبال امرها وكان عاقبة امرها خسرا فلما ذاقا الشجرة الشجرة شيء محسوس اكلوا منها مش داقوها بس كده لأ اكلوا لان في موضع اخر فاكل منها
فبدت لهما سوءاتهما والذوق جاء بالنسبة للموت في السنة سكرات. والنبي صلى الله عليه وسلم ذاق طعم الموت لانه نفس وقال ان للموت سكرات يرزقها من مات اما الزي لم يمت لا يزوق
هذه السكرات حتى يموت والسكرات هذه لا توصف. ما احد يصفها انما تعيشها الانسان يعيشها وكل نفس اي كل نفس منفوسة منفوسة يعني نفس تتحرك نفس انسان نفس حيوان نفس جن
كل الانفس لابد ان تذوق الموت يعني ايه؟ يعني يخرج منها سر الحياة لاني هتعرف في الموت هتقول ايه؟ ما هو تعريف الموت الموت زهاب حياة. حياة مش كانت موجودة ومشي
ده يعني ابسط تعريف للموت زهاب الحياة ولذلك ده جاء بالمضاد بتاعه احياكم ثم يميتكم احياكم ثم يميتكم يعني دبت فيكم حياة وبعدين اماتكم خد منكم الايه الحياة جه بعد زلك بقى طب خلاص كل نفس زائقة الموت ثم الينا ايه؟ ترجعون
ثم الينا ترجعون لسه كانت الايام بتتكلم عن الناس اللي ايه الذين امنوا بالباطل وكفروا بالله. وبتكلم عن الذين يستعجلون العذاب يبقى ده فريق اهوت فهيموتوا. وغيرهم فتيجي الايات بعد كده تتكلم بقى عن ايه؟ عن المؤمنين بقى
طالما في كلام عن الكافرين وكلام عن اللي بيستعجلوا العذاب وكلام عن اللي امنوا بالباطل وكفروا بالله يبقى لازم بقى القرآن ما يسيبش كده الفريق التاني الفريق الطيب بقى ما يسيبوش كده لازم
مبين ايه ها يعني شأنه يبين وضعه فقال رب العزة والذين امنوا وعملوا الصالحات لنبوئنه من الجنة غرفا غرفا تجري من تحتها الانهار خالدين فيها نعم اجر العاملين الذين صبروا وعلى ربهم يتوكلون
الايتين الاتنين دول اللي هم تمانية وخمسين وتسعة وخمسين دول والذين امنوا وعملوا الصالحات لنبوئنهم من الجنة غرفا اجري من تحتها الانار خالدين فيها نعم اجر العاملين. الذين صبروا على ربهم يتوكلون. ذكرتا الايتين الاتنين دول
مؤمنين اربع صفات الصفة الاولى ايمانهم. يبقى لازم يكونوا ايه؟ مؤمنين صفة تانية عملهم الصالحات الهزيمة يميلوا الصالحات. ايمان لوحده كده يدخل الجنة بس بعدين لازم تمر على النار بقى لو ايمان لوحده بس ما فيش صالحات
الا بقى ازا اراد الله بك شيئا ده ده لن يسأل عما يفعل لكن ايمان بس لا تخلد في النار وتدخلوا الجنة بس يصيبك ما اصابك بقى اللي ربنا سبحانه وتعالى اراده لك
يبقى لازم عمل ايه؟ صالحات. يبقى اول حاجة الايمان تاني حاجة العمل الصالح. التالتة الصبر الصبر الذين صبروا وصبروا دي مفتوحة نشوفها دلوقتي وعلى ربهم ايه؟ يتوكلون. اربع صفات جزائهم ايه بقى؟ لنبوئنهم من الجنة غرافا. لنبوئنهم
ايه التبوئة التبوأة الانزال والاسكان هنسكنهم لنبوئنهم التبوأة يعني الاسكان هننزلهم ونسكنهم في اماكن زي ما ربنا قال لسيدنا موسى كده واوحينا الى موسى واخيه ان تبوأ تبوأ لقومكما بمصر بيوتا
يعني سكنوهم نزلوهم خلوهم ينزلوا في اماكن كده ويسكنوا. ماشي سكنوا دي فيها قراءتان لنبوئنهم من الجنة لنبوئنهم قرأت لنثوينه من الجنة غرفاء لنثوينهم لنبوئنهم لنثوينهم نثوينهم من الايه الاول التبوئة خلاص عرفنا الاسكان والايه؟ والانزال
فوصف القراءة الاولى. القراءة اللي هي تعتبرها خليها نقول عليها الاولى. لنثوينهم ديت قراءة حمزة والكساء وخلف. جمهور القراء لنبوئنه القراءة الاولى دي بتصف بتصف حال المكين والتانية بتوصف حال المكان
يعني في مكان وايه ها ومكين. مكان اهو اللي هينزل فيه بنسميه المكين. اللي نزل المكان اللي نزل المكان. يبقى لنبوئنهم يعني لنسكننهم. ولننزلنهم طب المكان القراءة الاية وصفته بايه تجري من تحتها الايه؟ ها؟ الانهار
طب والتانية بقى هنا من اثواه لنثوينهم يعني يعني بردو ايه اسواه؟ يعني جعله سويا في مكان يعني ايه؟ يعني ما يسيبوش ويمشي يبقى فيه قراءة بتوصف اللي نزل الجنة دي مش هيمشي. مش هيسب
مش هيجي وقت مسلا يقول لك اقامتك انتهت. يلا مع السلامة الاقامة ايه ها؟ السبيل. يبقى ساوي على طول. لنثوينهم يعني هيفضلوا ايه؟ سويين فيها على طول ضامنين الايه ها
اصل ممكن يبقى المكان حلو جدا وتجري من تحته الانهار بس انا هقعد فيه شوية وامشي بلاش امشي اروح النار لأ امشي من المكان ده اروح لمكان تاني اقل منه حتة شعبية
طبعا الجنة ما فيهاش شعبي وفاخر بس احنا عندنا بالقياسات بتاعتنا انه فعلا انت كنت قاعد في حتة حلوة وبعدين ايه جا لك قرار امشي من هنا اروح فين؟ رح يا عم رح شبرا
رح شف وانت كنت قاعد فين انت قاعد في حتة حلوة بقى ولا رح شبرا رح في اي حتة يبقى يبقى انت كده مش سوي بقى الساوي يعني قاعد في المكان على طول. لزلك رب العزة اللي هو الفترة اللي قعدها سيدنا موسى
رب العزة يقول يا سيدنا محمد وما كنت ساويا سويا في اهل مدين يعني كان قاعد هناك هم مش عاوزينه يمشي مكان حلو؟ اه حلو الى حد ما بس هم مش عاوزينه ايه
يمشي بس طبعا عشان الرسالة لازم يمشي فلن نثوينهم يعني قاعدين فيها ايه ها على طول دائمين خالدين والمكان نفسه مش مكان مسلا مش حلو لا ده احلى حاجة. تجري من تحته لايه
وتجري من تحته وتجري تحته في فرق بين بالحالتين تجري تحت يبقى جه من حتة تانية وعدت عليك. هذه الانهار تجري من تحتها يبقى بتتفجر من عندهم يعني من عندهم بدأت تجري
من عندهم بدأت ايه ودي برضو فيها مزية احسن من التانية تجري تحتهم كده يبقى جاي من عند غيرهم وماشية لان الجنة درجات ففيه جنان فيها كل حاجة طلع من عندها هي
عندها هي وجنان في اي تعليم. انهار العسل وانهار اللبن وفي جنان طالعة من عندها تفرق هو عموما ما فيش حد بيبيع ولا بيشتري في الجنة اصلا يعني بس متعة الشيء
تخيل يعني مسلا ايه اه في سورة الانسان عينا يشرب بها يشرب بها هم اصلا يشربوا بها ولا يشربوا منها يشرب بها الاصل مش بيشربوا منها اومال اومال بها جاية ليه؟ والقرآن طبعا ابلغ ما يكون
اللي بين حلاوة يشرب بها دي الكلام اللي بعدها. يفجرونها ايه تفجير يعني عاوز يشرب العين مكتومة او العين مقفولة يقوم يفجرها ويشرب دي متعة لوحديها دي فجرها. قلت لهم ما التفجير فيها صعوبة. لا لا لا ده هي متعة
متعة كده ان هو يفجرها او يشرب بها بعض العلماء قديما قالوا ايه؟ يشربوا اصلا منها ويرتو بها ويتلزز بها يبقى هو شرب منها بس ارتوى بايه؟ بها فالمهم هنا القراءتين لنثوينهم يعني ايه؟ هيفضلوا سويين فيها على طول خالدين
والقراءة لنبوأنهم هننزلهم ونسكنهم في مكان يليق بهم يليق بهم. واضح كده؟ يبقى حاجة بتوصف المكان وقراءة بتوصف المكين لنثوينهم بوصف للمكين لسيادة النازل بسيادة النازل حاجة فخمة حاجة مستقرة حاجة قاعدة على طول
وقال رسول الله صلى الله عليه وسلم فيما رواه البيهقي وهو صحيح من حديس ابي ما لك الاشعري يقول الرسول عليه الصلاة والسلام ان في الجنة غرفا غرفا يرى ظاهرها من باطنها
وباطنها من ظاهرها اعدها الله لمين لمن الان الكلام واطعم الطعام وتابع الصيام وصلى بالليل والناس نيام سهلة خالص اهي غرف طب ما ليه احنا عندنا حاجة عندنا مصطلح كبير عن مصطلح الغرف ده مش كده
اسمه مصطلح الايه لأ الفلل لنسكننهم فلل فلل دي تفرحوا انتم بها غرف بالوصف الفيلا مهما كان هي فيلا. يعني مطينة برضه حجارة واسمنت وخلصانة وكده شف وصف الغرف. طب ليه غرف؟ ليه هو كده بقى ده حاجة متعة
متعة لان الغرف دي بتاعتك انت بقى اما الشجر برة حدائق برة والحاجات برة الغرف دي اللي سيادتك اللي هتنزل فيها يعني فهنا الرسول صلى الله عليه وسلم بيقول يرى ظاهرها من باطنها
وباطنها من زاهرها تبقى مكشوفة يبقى اللي يخش فايدة ايه ها يبقى لازمت ايه بقى مش كده ولا ايه؟ ما هو ده اللي ييجي في بالك ده اللي هيجي في بالك لما تكون انت جوة تشوفك تطلع برة لأ مش كده
مش كده خالص ده انت اللي تشوفها يعني انت سيادتك لسه ما دخلتش شايف كل حاجة انت بس يا اخي ده احنا عملنا فهم ايه؟ عارف الازاز فيها مين مين اللي بيشوف ؟
اللي هيقوم صاحب العربية او الراكب اما اللي برة اللي في الشارع ما شفش. ده ده شغلة المساكين. فما بالك بقى بصنعة رب العالمين يرى ظاهرها يبقى هو قاعد جوة في الغرفة وشايف اي حاجة برضو
العصافير الشجر ايه ده! معقول! يعني مش محتاج يوم ايه ها! يغير جو مش محتاج يقوم يشمها كل حاجة شايفها على الشاشة؟ اه ماشي يرى ايه ظاهرها منين؟ وهو جوة. طب هو طلع ايه شوية وساب الحورية جوة
يبقى شايف الايه الحلي وبر وبرضو شف مش شايفها مع حد لأ هي ما فيش هي لوحديها فيهن قاصرات الايه؟ ما فيش ولا مخلوق. مش شايفها يعني مطمن ان هي ما بتكلمش حد ولا ما فيش حد قاعد معه. لا لا لا ما فيش كدب اصلا
شم الفقدة اصلا لا هو شايفها يعني يعني ايه مش موضوع مش موضوع محتاج انك تشتاق موجودة عاوز تشوف بص يا سيدي ايه الهم ده كله؟ كل ده بقى لمين يا رسول الله؟ قال لي حاجات بسيطة خالص
قال انا الكلام لنا الكلام بس ساعات الكلام بيبقى خشن. وليه من احوال مين احوادي العباد. تبقى نفسك تلين الكلام بس اللي قدامك ما عندهوش اي صفات من صفات الانسان
فتضطر يبقى الكلام ايه خشن لكن الاصل نسأل الله ان يرزقنا ديننا الكلام النا الكلام واطعم الطعام دي برضو كارسة من الكوارس. اطعم الطعام احنا ما بقيناش بسطاء في اطعام الطعام. عمرنا ما هنطعم اطعام الا ازا كنا بسطاء
طول ما في كلفة مش هنطعم الطعام ابدا ليه ؟ عشان آآ اطعمك لازم اعمل لك عزومة واعمل لك ميزانية واعمل لك شغلانة انما تعال كده ببساطة ناكل اي حاجة
لا انت هترضى تيجي وان جيت هحس ان انا انا مستهتر بك ومش هعمل لك بساطة وطالما في بساطة وعاوزة ميزانية طب هجيبها امتى يبقى ما انتش جاي ولا انا جايبك اصلا
فاطعام الطعام ده بقى عملية معقدة جدا جدة ها لا لان دي دي حاجة غير كده خالص. لا دي حاجة تانية اطعمت الطعام اللي هو الكرم كرم الضيافة عن الطعام
ببساطة كده بسهولة زي سيدنا النبي ما كان كده معلمهم البساطة والسهولة واللي خايف من حاجة كان يكسر الحواجز لما يقول لو دعيت الى قراع لاجبت لو دعيت الى قراه لاجبت
بيعلمهم الايه ها؟ حتى اللي خايف يقول له ما تخافشي. ادعي لي على اي حاجة اي قطر يقول لي تعال وانا هاجي اي اكل معقول يا رسول الله؟ بس مقامك مقامك كبير. يا عم كبير ايه ارحم! ما هو اللي بيتقال بقى دلوقتي
اعمل لك حاجة تليق بك في ايه؟ ما انتش اعملها ادام تليق بي ما انتاش عامل. هتعمل لها ايه انت تعمليها ازاي وتخش في السويت وفي الف جنيه انت معك كم الف
مش كده ولا ايه ولازم يبقى ترتيبات معينة. لا لا طعام الطعام ده حاجة مهمة قوي بساطة كده اي شيء اي شيء بسيط وما نفصلهاش باستهتار ونفصلها باي تفسير غير اطعم الطعام وخلاص. والا ما كانش الرسول يقول اتقوا النار ولو بشق
طب بالله عليك ترضى تدي واحد نص عمرها يعني ايه يا تمرة واحدة في سيالتك او في جيبك تقدر تطلعها وتقسمها فضيحة عمرك ما تطلعها تقعد مش ممكن ايه نص ثمرة دي يعني
مش ممكن فشف تخيل الاطعمة الطعام ده ما يعني خلقه اختفى. نسأل الله ان يعود نسأل الله ان يعود حتى كمان بقينا نهرب منه. ده يا عم اطعام الطعام اللي في السنة بقينا برضه نطلع اي حجة كده عشان ما نعملوش. يعني مسلا الوليمة دي
لابد للعرس من وليمة من اركان العرس الوليم مقاولينها بايه؟ وليمة وخلاص فنعمل نهرب من الوليمة بايه نعمل فرح فين تلقى وكلفته اي كلفتة وخلاص وعشان ما يبقاش فيه ايه
انا قلت لك يا عم الوليمة لازم تبقى لحوم وطباخ ولا اي اكل. اي اكل انت عاوز تدرسنا؟ ما هو ده اللي هيحصل انت هتنكتب على الفيس كنا في فرح فلان الفلاني وكلنا كزا
يعني ممكن مسلا تجيب لهم سندوتشات طعمية لف ممكن طب اتحداك ان كنت هتنفضح في ما وراء البحار بس انا امكانياتي كده. انا يجي لي خمسميت مدعو في خمسة هو بيتعمل بخمسة ولا بكم؟ بخمسة؟ بست. خمسمية في ستة بتلات
مسلا ها تلات تلاف طب بالله عليك يلموا الدور ولا ما يلمهمش؟ ما انا مش قادر اروح اجيب عجل بسبعين الف واعمل شغلانة يعني تلات تلاف ولميت الدور وعملت وليمة
على السنة ولا مش على السنة شف الفضايح بقى شف اللي هيجرى لك شف ايه اللي هيجرى لك مع ان انا عملت وليمة انا عاوز اطبق السنة امكانياتي كده. هي طاقتي كده التلات تلاف دهم
لا وسيدنا النبي انا قلت لكم الكلام ده قبل كده. لما تزوج السيدة صفية عفوا السيدة صفية بنت حيي ما دفعش حاجة من جيبه ما عملش هو الوليمة اللي عنده حاجة يجيبها
ده جايين من غزوة ده فاتحين خيبر فاتحين خيبر يعني جايين من حرب معهم بقايا مش لسة يعني السرة بحالتها بقايا بقايا اقط اللي هو اللبن المجفف بقايا سمنة بقايا اا زبيب بقايا تمر وجلد وفرشوه زي ما بتشوفو في الحرم كده يفرشو فرش الجلد ده
وفرشه وحطوا الحاجات دي وسموا الله وكلوا ايه يا جماعة دي؟ وليمة الرسول عليه الصلاة والسلام. اتجوز صفية بنت حنينة حاجة تنقص الرسول ابدا بساطة كده المهم فاطعام الطعام ده عملية صعبة اوي بقت صعبة صعبة اوي يعني وحتى الحاجات اللي فيها سنة لخبطناها في بعض
بعضها نصرف كتير وقليل ونيجي عند السنة اطعم طعام لأ لا مو بقول لك انا كده. ما انا مش قادر اجيب الكبير وعمل ايه اهرب من الناس ازاي اروح اجيب لهم اي حاجة كده في اي كلام وخلاص ايه ده بقى
انا زي ما بقول لك انا لو عامل بالتلات تلاف وجاب البتاعة دي مش خلصانة. يبقى هنعمل ايه بقى؟ لا انت لو عاوز تطبق السنة تصيبك المعرة والناس تتريق عليك امال نعمل ايه
كل ده عشان احنا بعاد عن المنهج بنستحي منه وبنعبد الموضة وبنعبد التقاليد والعادات واطعم الطعام وتابع الصيام تابع الصيام صمصنا كتير ما تقدرش تصوم الاتنين بالخميس صم الاتنين صم الخميس اي يوم منهم يناسبك لو مش قادر تجيب الاتنين
مش قادر لا ده ولا ده يبقى التلات ايام من كل شهر. تابع الصيام تابع وصلى بالليل والناس نيام لزة ان الناس نايمة وانت قوي تصلي. جميلة قوي بتعملها يا اخي. كل ده عشان تاخد ايه ها؟ غرف
الغرف اللي فيها المواصفات دي يا ترى في غرف ما فيهاش المواصفات دي؟ اه طبعا طبعا فيه غرف ماشية من المواصفات دي. يعني يرى تظاهرها من باطنها وباطنها من زاهرها لان هم قالوا لمين يا رسول الله الغرف اللي بالمواصفات دي؟ يبقى فيه غرف معتمة
ما هو قال اهو اللي جاب واحد مؤمن ما عملش الكلام. مؤمن ما قلمش الكلام خشن مؤمن ما بيطعمش خالص. ومؤمن ما بيصومش نوافل. بيصوم الفرض بالعافية. وما بيصليش بالليل بيصلي فريضة. يبقى مش هياخد الغرف دي
مش هياخد الايه؟ هياخد غرف اه بس مش دي اه من بلغت القرآن بقى ان لما زكر الايات السابقة اللي فيها العزاب جاب بقى الايه؟ النعيم غرف نكفه يوم يغشاهم العذاب من فوقهم ومن ايه؟ ومن تحت ارجلهم ويقولوا ذوقوا ما كنتم تعملون. جاب بقى الايه؟ الغرف بقى اللي فيها دفوق وتحت ونعيم
وانهار وحاجات يبقى هنا برضه فوق وتحت وهنا ايه ها؟ اه ما لازم طبعا عشان تكمل المتعة بقى. الذين صبروا الذين صبروا. لنبوئنهم من الجنة غرفا تجري من تحتها الانهار خالدين فيها نعم اجر العاملين
الذين صبروا. احنا قلنا اربع صفات امنوا عملوا الصالحات ها؟ صبروا وعلى ربهم ايه؟ يتوكلون الذي صبروا هنا صبروا صبروا على ايه؟ جت مفتوحة بقى مطلقة مطلقة صبروا صبروا خلاص
صبرا مطلقا ليشمل كل صور الصبر قولوا صورنا صور ياما منها اول حاجة الصبر على ابلاغ الدين لله في زاتك وفي غيرك تبلغ دين الله الصبر على ابلاغ دين الله
قال رب العزة لرسوله فاصبر كما صبر اولو العزم من الرسل ولا تستعجل بالصبر على ابلاغ الدين. مش ابلاغ الدين لازم تبقى داعية وتبقى خطيب ولا لا لا ابلاغ الدين انك تقيم والناس تشوفك بتقيمه يقلد
دوقو ولادك عالاقل ها ناس بيعزوك يلاقوك قيمة دين يبقى انت بلغته بالقدوة العملية يبقى ده تصبر على كده تصبر على كده ومنها الصبر على ازى الناس لازم هينالك ازى من الناس باي شكل من الاشكال بقى
باي شكل من الاشكال اصبر على ازى الناس. وما تقابلش السيئة بسيئة الموضوع او الصبر. لزلك قال رب العزة ولمن صبر وغفر ان ان ذلك ايه؟ لمن عزم الامور. ولمن صبر وغفران ذلك لمنعزوا لهم
منها الصبر على مفارقة الاهل والاوطان والاقرباء ابتغاء مرضات الله ربما الامر يستدعي انك تهاجر تفارقهم يا اما تصبر زي الصحابة ما حصل معهم كده الصبر على مفارقة الاهل الصبر على مفارقة الاهل
تصنع في كرم الله عز وجل الصبر على مجاهدة الاعداء مهمة قوي دي بقى مجاهدة الاعداء بكل الصور المجاهدة مش لازم يكون بالسلاح بس كل الصور المجاهدة ام حسبتم ان تدخلوا الجنة ولما يعلم الله الذين جاهدوا منكم
ويعلم الايه؟ الصابرين. كم من فئة قليلة غلبت فئة كثيرة باذن الله والله مع الصابرين الصبر على نقص شيء من الاموال او الانفس او الثمرات عاوز الصبر ايوة ولنبلونكم بالشيء من الخوف والجوع
ونقص من الاموال والانفس والثمرات. وبشر الصابرين منها الصبر على البلاء لاختبار مهما كان شديدا يبقى النقص حاجة والبلاء حاجة يعني يعني مسلا فلما بلغ معه السعي قال يا بني اني ارى في المنام اني
فانزر ماذا ترى؟ قال يا ابتي افعل ستجدني بلاء شديد اوي اللي هو الامر بالذبح للوحيد للابن الوحيد فالامر شديد فتصبر على البلاء كل سور الصبر يبقى الذين امنوا الذين صبروا وعلى ربهم هي توكيد. صبروا دي الصفة التالتة
على ربهم يتوكلون ذي الصفة الرابعة وهذه الصفة من صفات السبعين الف الذين يدخلون الجنة بغير نساء ولا عذاب توكل توكلوا على الله في كل شئون حياتهم كل امورهم الدينية والدنيوية يتوكلون على الله
وحسن التوكل على الله باب واسع جدا من ابواب سعة الرزق هنزكر حديس هنا وهيقابلنا تاني بعد كده حديس عمر رضي الله عنه قال سمعت رسول الله صلى الله عليه وسلم يقول
لو انكم توكلتم على الله حق توكله لرزقكم كما يرزق الطير. تغدوا خماصا وتروح بطانا تغدو يعني تطير في الصباح خماصا يعني بطنها فاضية ما فيهاش حاجة تروح يعني ترجع اخر النهار مليانة والحصانة فيها
قد كده وتروح بطانا يعني شابعة بعد كده بقى قوله تعالى وكأي من دابة لا تحمل رزقها الله يرزقها واياكم وهو السميع العليم يبقى نزلنا من فوق من الجنة اللي فيها وفيها وفيها نزلة للارض تاني. ما هي كده
ليه؟ لان احنا كده عايشين ليه ده اصلا الله عز وجل يغرينا بالحاجات اللي فوق وبعدين نرجع هنا تاني يجدد لنا الايمان ويدينا ادلة وبراهين على اني ايمانا يزيد سقتنا في الله تزيد
وكأين قلت لكم ده ان التركيبة دي ها لافادة التكفير كثرة كثرة وكأين من قرية عتب كتير جدا اه يبقى وكأين من دابة يعني كثير جدا من الدواب لا تحمل رزقها الله يرزقها ايه
واياكم لا تحمل رزقها. يعني ايه لا تحمل رزقها لا تحملوا رزقه مش حامل همه لأ لا تحمل رزقها ما بتشيلوش وتخزنه البسيط. وكأين يبقى كتير يبقى فيه البعض بيخزن
وكأن يبقى كثير لا يحمل والبعض ايه؟ يحمل. بس هنا لا تحمل رزقا في معنى ممكن يفهم بس خطأ ازاي لما تكون انت راكب الجمل او راكب الخيل ورايح ساب مسافر رايح تحج مسلا او رايح غزوة
فالعلف بتاع الجمل او الفرس بيبقى فين على مش كده ولا ايه مش هو ده المراد في الاية اه هي تحمل هي. يبقى الفاعل مين الدبة هي فاعلة الحمل انما انت هنا دي تعتبر مفعول به
انت حملت عليها حملت عليها الرزق بتاعها. فمش هي دي المراد في الاية تحمل رزقها هي هي اللي بتحمله وهي اللي بتجيبه وتحوشه يبقى هي الدابة بتعمل ايه؟ دواب كتير تبحس عن الرزق بفطرتها بس. تبحس عنه. هو فين
مسلا هو هزا في هزا الاتجاه. الفترة بتقول لها في الاتجاه ده يعني مسلا لو رجعنا لقصة زمزم لما فجرت زمزم والعرب اللي ماشيين في الصحرا شافوا طيور بتعف على المكان
قالوا المكان ده ما فيهوش مية ايه اللي خلى الطيور بتعف يبقى لازم ايه؟ نروح نشوف فيه هي دي عمر الطيور ما كت بتيجي في المكان ده اصلا لانه ما فيهوش مية ، فلما بقى فيه مية
بالفطرة كده اكيد المية بقى لها ريحة زي ماء الشتا كده ماء المطر بيبقى له ريحة لما المطر بينزل بيبقى فيه ريحة جامدة اكيد المية لها ريحة. الطيور شماها شايفاه وهي في السما
بقى فيه هنا ما يخلاص بالفطرة تطلع من العش تيجي على فين اه فهنا هزه الكائنات بتتحرك بفطرتها تبحس عن ايه عن رزقها وكأين من دابة الكائنات دي مرزوقة في اي مكان كانت
في اي مكان كانت ما تحملش رزقها ان كانت في التلج رزقها موجود صح ولا مش صح ان كانت في الحر في القطب شمالي او جنوب يبقى تلج في وسط منطقة الاستوائية تلاقي حر
وتلاقي جبال اعوز بالله مناطق صحراوية اعوز بالله صعب جدا وشفته مرة حاجة زي الحرباية كده من شدة الحر في الصحراء في الصحراء واقول سبحان الله اكلها فين وهي عارفة اكلها
وعارفة تجيب انت لا تبص لصحرا ما تلاقيش الا رمل وخلاص ونار البتاعة اللي عاملة زي الحربية دي تخلي رجل شوية كده وترفع الرجل التانية تريحها بالحرارة. تنزل دي شوية وترفع دي
كده الصورة جايباها لك حر الفزيع ده طبعا عمالة تبص صحرا بقى الدنيا واسعة شمس ورمل ورمل نار طب دي بتدور على ايه؟ وطالعة ليه اصلا الله عشان تجيب رزقها
وهييجي هييجي هتشوف ايه؟ هتشوف حاجة كده برضو. وهتيجي رايحة تجيبها بس عقبال ما يجي بقى رزقها الوصف اللي انا بقول لك كده مش قادر تقف على الاربعة ترفع رجل دي عن الحرارة شوية
نزل دي ترفع دي وفطرة وراضية ومبسوطة ولها اعداء ولما تشوف عدوها تختفي مش كده ولا ايه؟ لان هي رزق الايه؟ لغيرها. وهي بتدور على ايه واللي جاي لها ما بيحملش رزقه وهي ما بتحملش ايه
وكأين من ذنبه في اي مكان بقى في اي مكان في بحر ماشي في تلج ماشي في حر في اي مكان في اي مكان ومعروف عددها ومعروف مكانها ويلزمها كيلو وكم كيلو جرام في اليوم. تاكل قد ايه عشان تشبع؟ يلزمها ايه هي وولادها
الله اكبر طب مين بقى اللي هيرتب كل ده بقى ودي عاوزة كده ودي عاوزة كده والعدد هنا والعدد هنا قل والعدد هنا زاد ايه ده بقى يعني دي اية منزورة منزورة
اي كافر يشوفها يسلم فورا مين اللي بيدير كل الملكوت ده والاشياء دي ؟ وتحت الصخر وممكن تلاقي حاجات تحت الصخر طب وجوة؟ انا قلت لكم مرة القصة دي كنا بنحفر لنخلة
ان يزرع نخلة او انغرس نخلة ده اللي بيحفر عمال يفهم ويطلق عشان هينزل فطلع طينة فانا قاعد اشوف المنزر لقيت دودة جميلة قوي جميلة اوي تلمع لمعان غير عادي
طالعة مع الايه مع الطين الله جوة لم نفر بقى لنا مسلا متر طب جوه دي بتعمل ايه وبتتنفس ازاي ولا النفس مش ضروري بالنسبة لها ولا ايه اه جوة فيه اكسجين؟ اه ليه لأ
ودخل ازاي؟ او هي مش محتاجاه ممكن المهم خرجت للبيئة دي مش عجباها البيئة دي مش مش بتاعتها اصلا شوية لقيتها عمالة تنكش تنكش واختفت ليه؟ لان رزقها مش برة
الرزق مش برة رزقها جوة تحت بتمشي يعني تديني عقلك انت بردمنا طبعا اللي تحت الدنيا ضلمة وتحت الدنيا ماسكة في بعضيها يا تمشي هتلاقي ايه ما بين زرات الطين
وتاكله وتتغزى وتاكله وتتغزى وتكبر وتكبر اكيد طبعا هي مش يعني مش اول ما فقست ما كتش كده كانت صغيرة عن كده وكبرت بيقول لك منزر جميل بتلمع لمعان غير عادي
تحت طب ليه كل ده ؟ علشان الانسان سيادته يعرف ما هو خلي بالك بقى ده لسة الاية فيها العجب. يبقى الاول وكاين من ايه؟ من دابة لا تحمل ايه
رزقه يبقى كله ايه ها بيرزق اللي بيحمل واللي ايه؟ ما بيحملش. اللي بيحمل في دواب تانية بتحمل وبتحوش وبتعمل حتى العلماء بتوع الحيوان بيعتبروها من الحاجات الراقية مع انها صغيرة جدا النمل والنحل
حاجات صغيرة جدا يعني النملة ارقى من الحوت. اه معقول نملة والحوت الحوت ما بيحملش رزق حوت ما بيعملش بيشرب عشرين جنون لبن في اليوم عشرين جالون لبن اه في اربعة وعشرين اه الجالون عشرين
قالوا لي عشرين عشرين في اربعة وعشرين في عشرين ده ميزانية ميزانية. الله يكون في عون امه ميزانية ميزانية كم حوت عندهم ازمة ما فيش اوكرانيا في المحيط في اوكرانيا في المحيط
وقمح معي كده؟ المهم يعني ايه ده كله؟ ما بيحملش رزقه. النمل بيحمل رزقه. بمعنى ايه؟ انه بيحوش وبيدخر وبيعمل حساب للحاجة اللي جابها يعني يمسك الحبة ان كان فيها عضو
تذكير وتلقيح يشيله لعضو الانبات اللي في الحبة يشيله وبيرمهوش بيركنوا على جمب اركنه على جنب تلاقي حاجات بيضا كده لوحدها حاجات كده لوحدها ولو حصل ميه دخلت الجحر ونسي ونسي حاجة كده يطلعها تاني يجففها. يرجعها تاني عشان ما تعرفش وتبوز منه
يطلعها ينشفها ويرجعها تاني لو المية اتسربت وجت الجحر في حبوب هتبوز منه ويطلعها ينشف يعني مستوى عالي من الادراك النحل النحل شرعي يعني النحلة ولا الحوت؟ شف النحلة قد ايه والحوت ايه
وده راقي النحلة راقية نحل يحط العسل في العيون السدسية بتاعته وما يسيبوش كده ده بيحمل رزقه بقى ويخبيه ويحافز عليه ورزقه بقى واحنا ناخده منه. حرام علينا ولا حلال؟
ده احنا حرامية بنسرقه وبناخده غصب عنه شغله بلطجة والله بلطجة بس بلطجة مشروع يعني انه يدخن عشان يقوم ماشي وسايب الخلية ما هو مش طايق الدخان. هو لما يمشي من هنا يقول لهم احنا واخدين الايه؟ العشاء
قبل ما يرجع نكون خدناه وبعدين نرجع له البتاع ايه ؟ فاضية يقعد يبص فيها ها لا ما بيدعيش. هو زعلان اصلا هو بيقرص بيقرص. المهم يعني مستوى راقي جدا
لما بياخده بيبقى محلول سكري مش عسلي محلول سكري فيجففه ياخد منه بخار الميه عشان ما يعفنش يحمضك ففي نحل متخصص او هو هو نفس النحل بيقف يدي له ساعات من وقته
يجفف وياخد بخار الماية منه طلع منه بخار المية بيسموه النحالين انضاج العسل. انضاجه بينضج بيطبخه يفضل ياخد بخار الماية منه منه لما يتأكد ان هو المحلول السكري بس ما فيهوش مية
بعد ما يتأكد يقوم قافل عليه. في العيون السداسية يفرز مادة الشمع يقوم قافل عليه القفلة دي خلاص بقى يقعد سنين في ما يجرالوش حاجة ها اه لا دا يكن
مربوطة مثلا جزء بعديه اه لا لا ده اياكم دي لها معاني تانية خالص الشاهد ان في دواب بتحمل والقلة هي اللي بتحمل. انما الكثرة ما بتحملش رزقها. ماشية كده. تطلع
مقصود بالفطرة وحاجتها موجودة. رزقها ومش حاملة هم اصلا اما الفريق التاني اللي هو القليل زي النمل واللحن زي ما قلت لكم كده ده اللي ايه؟ ده بيحمل هنا الاية بتقول ايه؟ الله يرزقها. بدأت اولا بلفظ الجلالة. الله يرزقها
ما تجيش ابدا يرزقها الله او يرزقها واياكم الله. لأ الله يرزقه تقديم لفظ الجلالة عشان يبقى فيه اختصاص المسألة دي مفروغة بالنسبة للحيوانات عندنا احنا مش مفروغة بين بينين
اما بالنسبة للحيوانات خلاص هي عارفة ان الله يرزقها. ما فيش فصال في كده ابدا النص هنا بقى قدم رزق الحيوان على رزق الانسان وكأين من دابة لا تحمل رزقها
الله يرزقها واياكم يبقى لا تحمل اولى ديك كتير اللي رزق الكتير هيرزق الايه واللي رزقي اللي ما بتحملش رزقها فاللي بتحمل بتدور على رزقها. فالاتنين مرزوقين بس العبرة هنا بقى ان يرزقها
وايه واياكم الاصل ان الانسان مكرم. والاصل ان الانسان حاجة كبيرة في الوجود ازاي يتأخر وتقدم الدواب الدواب تتقدم طب ما هو ربنا بيرزق الاتنين بس قدم برضو الدابة قدم الدوام
قدم هزا والله اعلم لحكم يعلمها الله. ولكن نجتهد في فهم هذه الحكم قدم الله سبحانه وتعالى رزق الدواب. طبعا كل الدواب طيور حيوانات وحوش حشرات اي شيء اي شيء يدب على الارض
قدم طبعا الجن معنا. يعني رزقهم معنا. اما رزق الدواب بالتانية مقدم يعني رزقي ليه ان احنا مكلفين احنا حكمنا واحد الانس والجن حكمهم واحد قدم رزقي الدواب على رزق الانسان
لاكسر من حكمة يعلمها الله منها على سبيل المسال الحيوان في جزئية الرزق دي تفوق تفوق عنده حق التوكل مش مسلا ايه اه صفة التوكل شكل التوكل لا عنده حق التوكل
امر مفروغ منه. خلقته كده خلقته كده لزلك سيدنا النبي صلى الله عليه وسلم لما اراد ان يشحذ همم الناس في التوكل جعل لهم مسل يقتدوا به في الطير يعني ما ضربلهمش مسل باي مسلا مخدوم
من الانس ولا مسلا جاب لهم سيرة نبي ادي الطير مع ان الانبيا ما شاء الله بس ليه؟ لان برضو هنرجع للعنصر الانساني فجاب لهم عنصر ايه ها طير. والحديس انا قلته قبل كده وبنقوله تاني اهو. يقول لهم لو انكم
توكلتم على الله حق توكله يبقى فيه توكل وحق الايه التوكل هو شكل التوكل. وحق التوكل هو التوكل بحق لرزقكم كما يرزق الطير. يبقى لما قارنا قارنا بالايه بالطير. ليه؟ لانها بتتوكل ايه؟ حق التوكل
وقام شارح الايه المسألة. قال تغدو خماصا وتروح بطانا هيرزقكم زيها كده لو انتم كان عندكم الجزئية دي يبقى قدم رزق الدواب على رزق الانسان لان حق التوكل محقق عنده
ومنها الحيوان لا يقع على معاصي وشركيات ما بيعملش معاصي وما بيعملش شركيات. طب الحاجات دي بتعمل ايه؟ بتنقص من الرز فعلشان كده رزقه ما بينقصش ابدا. ليه لا يقع في معاصي ولا شركيات
لان في حديس عبدالله بن عمر والحديس طويل فيه الشاهد منه برضو ايه يقول اقبل علينا رسول الله صلى الله عليه وسلم فقال يا معشر المهاجرين خمس اذا ابتليتم بهن
واعوذ بالله ان تدركوا لم تظهر الفاحشة في قوم قط حتى يعلنوا بها الا فشى فيهم الطاعون والاوجاع التي لم تكن مضت في اسلافه ولم ينقصوا المكيال والميزان الا اخذوا بالسنين
وشدة المؤنة وجور السلطان ولم يمنعوا زكاة اموالهم الا منعوا القطر من السماء ولولا البهائم لم يمطوا يبقى هنا المعاصي والشركيات والزنوب بتعمل ايه بتنقص الرزق الكلام ده مش موجود عند مين
عند الدواب ليه؟ لا عندها معاصي ولا عندها ايه شركيات فرزقها ايه قدم علشان كده اه نعم نعم ولولا البهائم لم يمطروا يعني هو اصلا عشانه البهائم ما غلطتشي رزقها جاي
فلما رزقوا انتم ايه ها رزقت. المطر جاء لكم انتم الاخرين ومنها اي من من حكمة تقديم رزق الدواب على رزق الايه الانسان ان عدد الدواب اصلا كتير مش كده ولا ايه
اصلا ده لا يمكن يحصيها ولا اصنافها. ده احنا ما بنعرفش نحصي اصنافها اصلا مش نحصى عددها فطبعا العدد ايه؟ فقدم لان العدد كبير فعاوز رزق كبير ولسه على سبيل المسال بقول لك الحوت
الحوت لما في اليوم يشوف اربعة وعشرين جالون يشربهم كم واحد كان يعني كام واحد من البشر يشربهم كتير طبعا تمكيلهم ما عصى ها عشرين في عشرين ربعمية نص طن
انت نهار ما تشرب وتشرب ايه؟ تشرب ربع كيلو؟ نص كيلو مستحيل تشرب تشرب تلت كيلو كف تلاتة مسلا ادي فيه بقى يبقى رزق الكائنات دي العدد بتاعها ايه ها؟ كبير جدا
ده اليابس اللي هو مش كله مشغول ربع الكرة الارضية تلات اربع مية وكلها كائنات كلها كائنات ولا ايه فشوف انت بقى يعني الربع ربع والربع مش مش عامر الربع ده يعني حوالين الانهار كده وخلاص والباقي فاضي صحرا
بالاضافة ان حتى الصحرا في اليابس مليانة دواب مليانة دواب فيعني عدد الدواب بالنسبة للانسان يفوق بملايين فلازم يقدم ايه ها والله يرزقها وايه؟ واياكم. لازم تيجي هي لازم تيجي في الاول
دي حاجة. تاني حاجة كمان ان رزقها هي اصلا الدواب دي اصلا هي من رزق الانسان هي مخلوقة ليه مخلوقة عشان سيادة الانسان. وان لكم في الانعام لايه؟ نسقيكم مما في بطء. مش كده
ولما قال برضه اوحى ربك الى النحل ان اتخذ من الجبال سم ايه بقى؟ سم كلي من كل اهو رزقها اهو عشان تبقى هي ايه؟ يخرج من بطونها فيبقى الكائنات دي اصلا هي اصل في الاصل من رزق مين
فلابد ان رزقها الاول يجي لها علشان تبقى موجودة وتعيش عشان سيادة الانسان يبقى لهزه الحكم وغيرها والله اعلم قدم الله يرزقها وايه واياكم عشان التوكل حق التوكل وعلشان ما بتعملش معاصي
وعلشان عددها كبير وعشان هي اصلا من رزق الانسان فلابد رزقها هي الاول عشان ايه تاكل وتتغزى وتخدم الايه؟ الانسان حتى كمان شف والبدن جعلناها لكم ها من شعائر الله الايه
لكم فيها خير فاذكروا اسم الله عليها. فاذا وجبت جلوبها اعملوا فيها ايه؟ فكلوا فكلوا. يبقى لازم البنت تاكل الاول وترزق الاول عشان انا ايه اه اقولها يعني ها اه في الاصل في الاصل احنا لما جينا لقينا الكوكب عليه الحاجات دي اصلا موجودة قبل الانسان اه
نعم حافظ ابن كسير بيقول هنا شوية كلام راح في داهية هو راح في زاوية تانية خالص. وكأين من دابة لا تحمل رزقها الله يرزقها وايه واياكم جاب حتتين جاب لقطتين لقطة خاصة بالبشر
اللي هم المهاجرين نحن نرزقها واياكم وجاب برضو الايه الدواب. فقال على المهاجرين بيقول ايه بقى؟ في مسألة الرزق. عاوز اقول لك مسألة الرزق دي يعني كن مطمئن تماما خليك زي الدواب ديت خلي عنصر التوكل يزيد عندك
ما تعملش معاصي عشان رزقك ما يقلش سق في الله. ما تطلبش الرزق من غيري وبوش الا منه. ولزلك هنتأمل ختام الاية بقى فبيقول ايه؟ بيقول اخبرهم تعالى ان الرزق لا يختص ببقعة وبل رزقه تعالى عام لخلقه حيث كانوا
مكانه بل كانت ارزاق المهاجرين حيس هاجروا. اكثر اوسع واطيب. اي والله فانهم بعد قليل صاروا حكام البلاد في سائر الاقطار والامصار فيبعث الله الى كل مخلوق من الرزق ما يصلحه
حتى الذر اللي هو النمل الصغير فيه قرار الارض والطير في الهواء والحيتان في المية. ماشي طبعا كل ده بقى دي حواديك ولا دي عقيدة عقيدة بقى عقيدة لازم ترسخ
طالما الله يرزقها واياكم. يبقى ما تلجأوش الا لمين قال له له هو بس ما تبقاش عندكم يقين الا في الجزئية دي في الجزئية دي اللي فيه بس سبحانه وتعالى. وعلشان كده الاية اتختمت الختام العجيب ده
وهو السميع العليم وهو السميع العليم. الاية بتتكلم عن الايه؟ عن الرزق كان تختم بايه؟ الرزاق الكريم. وهو الرزاق الكريم مش هو اللي بيرزق؟ وكريم في رزقه؟ ايه بقى اللي جاب الاسمين دول
مش الرزاق الكريم لأ السميع العليم انت بتتكلم عن الدعاء؟ هي بتتكلم عن ورطة ده بتتكلم عن الرزق وكأين من دابة لا تحمل رزقها الله يرزقها واياكم وهو السميع العليم
الله طبعا من غير كلام ربنا طبعا كلام ربنا كل الاعجاز وكل الاتقان وكل الخير فيه ختمت بدي عشان تنبه الانسان هو القرآن ده بيخاطب الدواب ولا بيخاطبنا احنا؟ بيخاطبنا. فعشان بينبه الانسان
بيقول له يا انسان الله سميع سمية انت حاسس ان هو هيسمعك ولا مش حاسس هي دي فجاب لك اسم السميع وصفة السمع دعاء تدعوه تطلب منه ما تطلبش الا منه ما تطلبش الا منه بس. وبعدين عليم عليم يزود العيار لك يقل له
يخليه نص ونص امتى ييجي؟ امتى ما يجيش يرزقك بكزا يرزقك بكزا فعلشانك ختمت بالايه وهو السميع العليم فهنا ان ان استشعرت ان الله سميع اسأله بقى اسأله ده احنا اغلب احوالنا
فلان هو السميع علا هو السميع انا متوكل على الله وعليك بقى انا ما ليش بركة الا انت والموضوع مش هيمشي الا بك والحكاية والرزق آآ الازان بيأزن ما فيش ما لناش دعوة باكل عيشنا
شفت حد كده بيقول للعمال اللي عنده اقفل يا ابني افلا مشروع نصلي ولا الدرج مفتوح والشغل شغال ونصلي بالتناوب. الله طب ما نقفل خالص واروح نصلي عشان في جماعة
طب والزباين دي ؟ ما ييجوا يصلوا معنا. جايز يمشوا مع السلام يبقى مسألة الرزق دي ميتة خالص خلصانة اصلا الزبون يحافز على الزبون بتاعي. شفت الدكتور قافل عيادة وراح صلى وخد المرضى وراح صلى
حصل لا يمكن طبعا دي في العيادة ازاي ها تاخد يا عم وبعدين حلتها ومش هقول لك الحالات مسلا يعني فاتح بطن حد ولا حاجة لا لا لأ حالات كده بالسماعة ومن غير السماعة وحاجات كده
حاجات يعني اصلهم تعالوا جماعة نصلي اقرب مسجد وروح صل وارجع طب اللي يمشي امال يمشي يمشي واللي ييجي معك واللي ييجي معك ييجي ما حصلش وخلاص والناس بتسلم لبعضيها
سلم لبعضه. صنايعي ما يقفش الحاجة اللي هي ما نسيبها ما تقفش الحاجات اللي مسلا افران مولعة مكن واقف مكن شغال ما بيقفشي. مسلا خط بيسلم بعضه كده ماشي انما
انما حاجة هنستأنفها دس على الزرار تقف ندوس على الزرار خلاص ما نعمل كده ليه؟ عشان هو الرزق الرزق مضمون عند الله عز وجل طب والناس بتعمل كده اصلا عشان الرزق هيقل لا
لا شيئين ده هم عندهم شيء من السعار وتحقق فيهم تعس عبد الدينار عبد الدرهم ينادى الله اكبر باللي في ايدك ولا نكمل اشتغل شفت مسلا خلاطة خرسانة يوم الجمعة قامت واقفة
انما لو السقف وقع والواد مات خلاص بقى زي لسه قريب كده السقف وقع في عيادة النواب وروح ميت وخلاص بقى بلا بقى السقف بلا بلا شق خلاص والواد مات
فهنا مسألة الرزق دي عشان كده الاية بتختم وهو الايه ها السميع العليم. مش بقول لك ليه؟ طب ما هو اسماء ربنا تسعة اللي احنا نعرفها تسعة وتسعين زعما في الرزاق العليم. الرزاق الكريم
لأ ما جاش ما جاش من الاسماء دي خالص جه السميع العليم عشان تسألوه وتطلبوا منه وتحسوا ان هو سميع وتطلب وتسق وبعدين عليم عليم زي ما بقول لك انا كده علي منتج ربما تكون عاوز الدنيا تبحبح اوي اوي اوي اوي اكتر من اللازم وهتروح في داهية
فعشان هو عليم بيخليها يبحبحها لك بايه ها على قدك عشان ما تضيعش لان هو رحيم بك جايز لما يفتحها عليك لا هتعرفه ولا اي حاجة. هتتلهي في اللي جا لك وتموت فجأة وكل شيء يخلص. فعشان هو سبحانه وتعالى
مدي لك شوية ايه ها على قدك كده بحيس تبقى عندك موازنة اخرتك ما ضاعتشي ودنياك ماشية انما لو العملية شطحت فهو عشان عليم. الختام ده نخلي بالنا منه يا اخوانا
الختام ده في منتهى الاعجاز وكأين من دابة لا تحمل رزقها الله يرزقها واياكم وهو الايه؟ السميع العليم نسأل الله ان ينفعنا بما علمنا وان يعلمنا ما ينفعنا. وصلى اللهم وسلم وبارك على النبي